Кметове на 10 британски градове днес се среща . . . 02 : 32 БНР Кметове на 10 британски градове днес се срещат в Брюксел с главния преговарящ за Брекзит от страна на ЕС Мишел Барние . Те искат да изразят тяхната позиция за Брекзит на фона на прогнозите , че излизането на Великобритания няма да се отрази добре на икономиката . Кметовете пожелаха срещата с Мишел Барние след като преди по - малко от две седмици изтекла информация от доклад за правителството показа , че икономиката на Великобритания ще бъде по - зле извън ЕС , независимо каква сделка ще бъде постигната по Брекзит . Напускането на ЕС , според информацията , ще се отрази осебено неблагоприятно на Североизточната част на страната , където в случай , че Великобритания напусне без търговска сделка , се очаква свиване на икономиката със 16 процента . Ето защо кметовете на Бирмингам , Бристол , Кардиф , Глазгоу , Лийдс , Ливърпул , Манчестър , Нюкасъл , Нотингам и Шефийлд , искат техният глас да бъде чут в процеса на преговорите . Те заявяват ясно , че тяхната цел не е да се месят в преговорите и да пречат на правителството , но биха искали запазване на връзките , които имат с европейските градове и след Брекзит .